Document ID: 31994R2337

ΚΑΝΟΝΙΣΜΟΣ (ΕΚ) αριθ. 2337/94 ΤΗΣ ΕΠΙΤΡΟΠΗΣ της 29ης Σεπτεμβρίου 1994 για την τροποποίηση του κανονισμού (ΕΚ) αριθ. 1590/94 περί λεπτομερών κανόνων για την εφαρμογή στον τομέα του χοιρείου κρέατος του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και της Ρουμανίας, αφετέρου, και για την τροποποίηση του κανονισμού (ΕΚ) αριθ. 1809/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3641/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,
τον κανονισμό (ΕΚ) αριθ. 3642/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου (2), και ιδίως το άρθρο 1,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (4), και ιδίως το άρθρο 22,
Εκτιμώντας:
ότι οι συμφωνίες υπό μορφή ανταλλαγής επιστολών μεταξύ, αφενός, της Κοινότητας και, αφετέρου, της Βουλγαρίας (5) και της Ρουμανίας (6), υπογράφτηκαν στις 30 Ιουνίου 1994, τροποποιώντας τις ενδιάμεσες συμφωνίες μεταξύ, αφενός, της Κοινότητας και, αφετέρου της Βουλγαρίας (7) και της Ρουμανίας (8)-
ότι οι εν λόγω συμφωνίες υπό μορφή ανταλλαγής επιστολών ήταν αναγκαίες για να αντισταθμιστεί η καθυστέρηση της εφαρμογής για τη Ρουμανία ορισμένων γεωργικών παραχωρήσεων που προβλέπονταν στις ενδιάμεσες συμφωνίες και για να αντισταθμιστεί η καθυστέρηση της έναρξης ισχύος της ενδιάμεσης συμφωνίας με τη Βουλγαρία- ότι τα μέτρα που προβλέπονται από τις εν λόγω συμφωνίες εφαρμόζονται από την 1η Ιουλίου 1994-
ότι ο κανονισμός (ΕΚ) αριθ. 1590/94 της Επιτροπής (9) θέσπισε τις λεπτομέρειες εφαρμογής των ενδιάμεσων συμφωνιών μεταξύ της Κοινότητας, αφενός, και της Βουλγαρίας και της Ρουμανίας, αφετέρου-
ότι κρίνεται σκόπιμο να αυξηθούν οι ποσότητες που προβλέπονται στο παράρτημα Ι του κανονισμού (ΕΚ) αριθ. 1590/94 και στο παράρτημα ΙΙ του κανονισμού (ΕΚ) αριθ. 1809/94 της Επιτροπής (10), καθορίζοντας έως ποίου ορίου οι αιτήσεις για άδειες εισαγωγής, που υποβλήθησαν τον Ιούλιο του 1994 για ορισμένα προϊόντα με βάση το χοίρειο κρέας στο πλαίσιο του καθεστώτος που προβλέπεται από τις ενδιάμεσες συμφωνίες που συνήφθησαν μεταξύ της Κοινότητας, της Βουλγαρίας και της Ρουμανίας, δύνανται να γίνονται αποδεκτές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 1590/94 αντικαθίσταται από το παράρτημα Ι του παρόντος κανονισμού.
Άρθρο 2
Το παράρτημα ΙΙ του κανονισμού (ΕΚ) αριθ. 1809/94 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 1994.

Labels: 3
17
18
15